ผู้บริหาร ม.สงขลานครินทร์ ขอบคุณ บังยาว พังสาย ช่วย นศ.รอดชีวิตจมทะเลสงขลา
จากกรณี โลกออนไลน์ยกย่อง บังยาว พังสาย หลังจากเข้าช่วยเหลือนักศึกษา 12 คน จมทะเลใน จ.สงขลา เมื่อสัปดาห์ที่ผ่านมาวันนี้ (23 ก.พ. 2559) ผู้สื่อข่าวรายงานว่า นายสุพจน์ โกวิทยา รองอธิการบดีฝ่ายพัฒนานักศึกษาและศิษย์เก่าสัมพันธ์ พร้อมด้วยเจ้าหน้าที่มหาวิทยาลัยสงขลานครินทร์ จ.สงขลา เข้าขอบคุณ นายอู้เส็น จันทร์หลีหมัด หรือ บังยาว พังสาย และชาวบ้านในพื้นที่ ที่ได้ช่วยเหลือนักศึกษาคณะวิศวกรรมศาสตร์ มหาวิทยาลัยสงขลานครินทร์ ขณะทำกิจกรรมที่หาดมหาราช อ.สทิงพระ จ.สงขลา เมื่อวันที่ 13 ก.พ. 2559ด้าน นายอู้เส้น กล่าวระหว่างนำผู้บริหารและเจ้าหน้าที่มหาวิทยาลัยสงขลานครินทร์ ลงพื้นที่ดูจุดเกิดเหตุว่า วันที่เกิดเหตุการณ์มีคลื่นลมแรง และเห็นกลุ่มนักศึกษาอยู่ห่างจากฝั่ง 20-30 เมตร จากนั้นได้ยินเสียงคนร้องตะโกนขอความช่วยเหลือ ตนจึงถอดเสื้อ พร้อมตะโกนให้คนที่อยู่บนฝั่งหาเสื้อชูชีพพร้อมเชือกมาให้ จากนั้นจึงทยอยเข้าช่วยเหลือผู้สื่อข่าวรายงานอีกว่า นอกจากนายอู้เส็นแล้ว ยังมีขาวบ้านอีก 6 คน ที่เข้าช่วยเหลือนักศึกษาทั้งหมด 12 คน ในจำนวนนี้เสียชีวิต 1 คน ส่วนนักศึกษาที่บาดเจ็บอาการดีขึ้น ยกเว้น น.ส.ขนิษฐา ทองรอด นักศึกษาชั้นปีที่ 1 ยังคงรักษาตัวในห้องไอซียู โรงพยาบาลสงขลานครินทร์ผู้บริหาร ม.สงขลานครินทร์ ขอบคุณ บังยาว พังสาย ช่วย นศ.รอดชีวิตจมทะเลสงขลา http://news.thaipbs.or.th/content/250387 #ThaiPBSnews #บังยาวพังสาย #วิศวกรรมศาสตร์ #จมน้ำทะเล #สงขลา-----------------------------------------------------รองอธิการบดี-เจ้าหน้าที่ ม.สงขลานครินทร์ เข้าขอบคุณบังยาว พังสาย คนดีที่โลกออนไลน์ยกย่อง หลังเข้าช่วยเหลือนักศึกษาคณะวิศวกรรมศาสตร์จมน้ำทะเล 12 คน ร่วมกับชาวบ้านในพื้นที่อีก 6 คน
รองอธิการบดี-เจ้าหน้าที่ ม.สงขลานครินทร์ เข้าขอบคุณบังยาว พังสาย คนดีที่โลกออนไลน์ยกย่อง หลังเข้าช่วยเหลือนักศึกษาคณะวิศวกรรมศาสตร์จมน้ำทะเล 12 คน ร่วมกับชาวบ้านในพื้นที่อีก 6 คน 
บังยาว พังสาย,อู้เส็น จันทร์หลีหมัด,ช่วยนักศึกษาจมทะเลในสงขลา,คณะวิศวกรรมศาสตร์,มหาวิทยาลัยสงขลานครินทร์,หาดมหาราช,สงขลา,โลกออนไลน์,ThaiPBSnews,ThaiPBS